บาทเปิด 35.69 อ่อนค่าตามภูมิภาค
เงินบาทเปิด 35.69 อ่อนค่าตามภูมิภาค รอความชัดเจนมาตรการกระตุ้นเศรษฐกิจรัฐบาล
28 ส.ค. 2558

เงินบาทเปิด 35.69 อ่อนค่าตามภูมิภาค รอความชัดเจนมาตรการกระตุ้นเศรษฐกิจรัฐบาล
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.69 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 35.63/65 บาท/ดอลลาร์  เคลื่อนไหวตามภูมิภาค เนื่องจากยังคงมีกระแสเงินทุนต่างประเทศไหลออก
"เงินบาทอ่อนค่าจากช่วงเย็นวานนี้เนื่องจาก flow ในตลาดทุนยังไหลออกต่อเนื่อง" นักบริหารเงิน กล่าว
ปัจจัยภายนอกจากการประกาศตัวเลขเศรษฐกิจสำคัญของสหรัฐเมื่อคืนนี้มีทั้งดีและไม่ดี ส่วนปัจจัยภายในมีกระแสตอบรับเชิงบวกของภาคเอกชนเกี่ยวกับความเชื่อมั่นหลังฟังคำชี้แจงจากนายสมคิด จาตุศรีพิทักษ์ รองนายกรัฐมนตรีฝ่ายเศรษฐกิจแล้ว ซึ่งต้องรอดูความคืบหน้าเกี่ยวกับมาตรการกระตุ้นเศรษฐกิจที่จะออกตามมา
นักบริหารเงินประเมินกรอบการเคลื่อนไหวของเงินบาทวันนี้ไว้ระหว่าง 35.65-35.75 บาท/ดอลลาร์